section_heading: Nenjemačke divizije Wehrmachta
paragraph_text: Postojale su i divizije sastavljene od zarobljenih vojnika Crvene armije i dobrovoljaca s, bivših sovjetskih, osvojenih prostora – POA, Русская Освободительная Армия (prevedeno; ROA, Ruska oslobodilačka armija), koja je bila u sastavu Wehrmachta, ali je nosila ruska obilježja, te Indijska legija (Indische Legion) ili Legija Slobodne Indije koja je bila sastavljena većim dijelom od zarobljenih Indijaca koji su bili regrutirani u britansku vojsku, te su zarobljeni u Africi od strane Rommelovih trupa, a manjim dijelom od indijskih dobrovoljaca, npr. studenata koje je početak rata zatekao u Njemačkoj.